text: Molt animats després del gran èxit de la passada edició estem preparant una nova Volta BTT que s'ha convertit en única per no ser competitiva i per estar organitzada al 100 % des de l'altruisme i el voluntariat. I és que la Volta és ja un referent i una cita obligada pels amants de la BTT d'arreu de l'estat.
  Recorda que les inscripcions només s'obren fins a 500 participants, així que no et despistis que encara et perdràs!
  Després de tantes edicions no caldria explicar-ho però, com sempre hi ha nous bikers, comentar-vos que la VMBTT té molt clar el seu compromís amb l'entorn. Hem de demostrar un cop més, que el nostre pas pels camins i paratges menorquins no suposen cap problema, ni deixar cap empremta del nostre pas ni residu fora de lloc.
  Us convidem un cop més a gaudir de Menorca i la BTT, de viure junts una experiència increïble i plena d'anècdotes, esforç i bon rotllo. En definitiva, de fer una festa d'aquest esport que tant estimem.